Patriarkka Kirill kertoo, että hän ei ole yllättynyt joidenkin muslimien halusta liittyä äärijärjestöön. Hänen mukaansa monet heistä pakenevat ”jumalatonta sivilisaatiota”, joka juhlii homoseksuaalisuutta avoimesti esimerkiksi Gay Pride -kulkueissa.

– Jos olet pappi ja kutsut normista poikkeavia parisuhteita synniksi, kuten Raamattu opettaa, sinut voidaan hyllyttää virasta tai jopa lähettää vankilaan. Voisin antaa useita järkyttäviä esimerkkejä siitä, miten tämä jumalaton kulttuuri kasvattaa suosiotaan, mutta ihmiset kiinnittävät huomiota ainoastaan nuoriin, jotka liittyvät ääriliikkeisiin, hän julisti.